  Виталий Пронин Виктор Савельев: 2020-тӥ арлы Пироговоын спорткомплексэз быдэсак вуттоно.Правительстволэн Тӧроез Виктор Савельев Дэри ёросысь Пероггуртын кенешон ортчытӥз. Отчы пыриськизы шаерысьтымы министръёс, Лэсьтӥськонъя кун инспекциысь специалистъёс но Дэри ёросысь кивалтӥсьёс. Пероггуртын  пуктӥськись «Заря» спорткомплексэз лэсьтон ужъёс та вакытэ пӧртэм мугъёсъя ӝегало.Мугорез кыдатон культураез но спортэз азинтонъя та нырысетӥез бадӟым проект, отчы кун но нимаз ужбергатӥсьёс пырисько. Проектлэн дуныз - 283 миллион манет, со пӧлысь 250 миллионэз - нимаз адямиослэн инвестициоссы, нош 33 миллионэз - республикалэн кисыысьтыз. Проектъя «Заряын» луыны кулэ бассейнэз, йӧ каток, теннисэн шудон но шутэтскон площадкаос.Виктор Савельев куриз: кин та проектэз улонэ пыӵатон бордын ужа, валче тыршоно. 2020-тӥ арлы спорткомплекс быдэсак вуттоно.Пероггуртысь спорткомплекс республикамылы туж кулэ. Нырысь ик, со валаны-дунъяны юрттоз, кызьы улонэ пыӵало инвестпроектъёс, кыкетӥез - туала комплексын пиналъёс мугорзэс дунтэк кыдатозы. Со луонлык сётоз улон-вылонэз ӝутыны но тросгес гуртоосты спортэн эшъяськытыны.  Теги: Егитъёс  